Georg Adlersparre
Store norske leksikon,Historie,Norsk og nordisk historie,Sveriges historie
Georg Adlersparre var en svensk greve og militær. Han deltok med utmerkelse i krigen mot Russland i 1788–1790, men gikk i 1794 ut av aktiv tjeneste. Han trådte på ny inn i tjenesten i 1808 og ble brigadesjef ved den svenske hæren ved norskegrensen.
7. mars 1809 satte Adlersparre sine tropper i bevegelse mot Stockholm for å avsette Gustav 4 Adolf. Statsomveltningen skjedde imidlertid før han kom, ved Adlercreutz.Etter revolusjonen spilte Adlersparre en betydelig rolle. Han medvirket blant annet til valget av prins Christian August som svensk tronfølger og til at denne skulle «ha Norge med seg».Adlersparre var i 1809–1810 statsråd og i 1810–1824 landshøvding. Han deltok lite i det politiske liv under Karl Johan. Sine siste år tilbrakte han med historiske og litterære arbeider, og skrev blant annet Handlingar rörande Sveriges äldre, nyare och nyaste historia. Les mer i Store norske leksikon Sveriges historie Sveriges politiske system Napoleonskrigene